b'\n_START_ARTICLE_\nZot!\n_START_SECTION_\nLa terra de Zot\n_START_PARAGRAPH_\nUtilitzant un portal creat pel seu oncle Max, es crea un enlla\xc3\xa7 de la Terra contempor\xc3\xa0nia a la realitat alternativa de Zot. Es tracta d\'una utopia tecnol\xc3\xb2gica retro-futurista, que recorda les imatges de l\'edat d\'or de la ci\xc3\xa8ncia-ficci\xc3\xb3, on cotxes voladors, robots i viatges interplanetaris s\xc3\xb3n comuns i gaireb\xc3\xa9 tots els seus habitants es beneficien de la pau, la prosperitat i una marcada manca de mals socials convencionals. Tamb\xc3\xa9 sembla que hi ha difer\xc3\xa8ncies subtils en la naturalesa essencial de les dues terres. Tot i aix\xc3\xb2, hi ha diverses caracter\xc3\xadstiques comunes entre el m\xc3\xb3n de Zot i el "real", com ara les carreres de diversos m\xc3\xbasics populars. _NEWLINE_A la terra ut\xc3\xb2pica de Zot, sembla que els anys no passen, ja que es troba permanentment atrapat a 1965. Els habitants del m\xc3\xb3n de Zot no s\xc3\xb3n conscients d\'aquest fet, per\xc3\xb2 Jenny i els seus amics de la nostra Terra se n\'adonem. _NEWLINE_La veritable naturalesa del m\xc3\xb3n de Zot mai no s\'explica realment en el c\xc3\xb2mic, per\xc3\xb2 es d\xc3\xb3na a entendre que el m\xc3\xb3n de Zot \xc3\xa9s una c\xc3\xb2pia del nostre.\n_START_SECTION_\nHistorial de publicacions\n_START_PARAGRAPH_\nEl c\xc3\xb2mic va ser reimpr\xc3\xa8s en diversos volums. La primera col\xc2\xb7lecci\xc3\xb3 va ser Zot!  Book One (ISBN 0-91303-504-1) d\'Eclipse Press que va recopilar els n\xc3\xbamero 1-4 amb una introducci\xc3\xb3 a c\xc3\xa0rrec de Scott McCloud. A continuaci\xc3\xb3 va ser recopilada per Kitchen Sink Press en Book One (ISBN 0-87816-427-8), incloent els n\xc3\xbameros 1 al 10 amb introducci\xc3\xb3 de Kurt Busiek\xc2\xa0; Book 2 (ISBN 0-87816-428-6), amb els n\xc3\xbameros 11-15 i 17-18; i Book 3 (ISBN 0-87816-429-4), amb els n\xc3\xbameros 16 i 21-27. El Book 4, havia de recopilar l\'arc argumental "Real World" dels n\xc3\xbameros 28-36, per\xc3\xb2 la crisi de Kitchen Sink\'s va impedir la seva publicaci\xc3\xb3. _NEWLINE_L\'any 2000, deu despr\xc3\xa9s de l\'\xc3\xbaltima reimpressi\xc3\xb3, McCloud va publicar la s\xc3\xa8rie de nou en format webcomic amb el t\xc3\xadtol Zot! Online. Va publicar l\'arc "Hearts and Minds" de 440 p\xc3\xa0gines a Comic Book Resources. McCloud va usar un estil de anomenat infinite canvas per a Zot! Online, utilitzant rutes per indicar al lector l\'ordre de lectura dels panells. _NEWLINE_Al juliol de 2008, HarperCollins va publicar els n\xc3\xbameros en blanc i negre complets de la s\xc3\xa8rie (11-36) en un sol volum. Aquesta edici\xc3\xb3 va incloure material i comentaris in\xc3\xa9dits de McCloud. No inclo\xc3\xafa la hist\xc3\xb2ria publicada "Getting to 99", sin\xc3\xb3 nom\xc3\xa9s els esborranys de McCloud, ja que l\'art va ser acabat per un altre artista, Chuck Austen. A m\xc3\xa9s, HarperCollins va publicar una edici\xc3\xb3 limitada i signada d\'aquesta col\xc2\xb7lecci\xc3\xb3 per a col\xc2\xb7leccionistes al novembre de 2008.\n_START_SECTION_\nTraduccions\n_START_PARAGRAPH_\nEl 1991 va ser publicat per C\xc3\xb3mics Forum, el segell de c\xc3\xb2mics de Planeta DeAgostoni, per\xc3\xb2 es va quedar en els deu primers n\xc3\xbameros. El mateix any va reeditar aquests n\xc3\xbameros en un retapat indicant "Obra completa" tot i que faltaven el 26 n\xc3\xbameros que havien quedat in\xc3\xa9dits._NEWLINE_El 2009 Astiberri va publicar-la \xc3\xadntegrament en blanc i negre en dos toms. El 2016 va ser reeditada en un \xc3\xbanic volum per Planeta.\n_START_SECTION_\nTemes\n_START_PARAGRAPH_\nAl llarg de l\'obra de Zot, el tema principal \xc3\xa9s el contrast entre el m\xc3\xb3n ut\xc3\xb2pic de Zot i el nostre (tal com veu Jenny), una versi\xc3\xb3 defectuosa. Els dos personatges principals es troben fascinats: Jenny desitjant la tranquil\xc2\xb7litat del m\xc3\xb3n paral\xc2\xb7lel i Zot tractant d\'abasta els reptes de la Terra. M\xc3\xa9s endavant, es tracta la sexualitat adolescent, la intoler\xc3\xa0ncia, l\'homosexualitat i el sentit de no pert\xc3\xa0nyer s\'exploren de manera sensible, mostrant a Zot (i per associaci\xc3\xb3 el seu m\xc3\xb3n) com socialment lliberal.'